Lexikón katolíckych kňazských osobností Slovenska

***Lexikón katolíckych kňazských osobností Slovenska*** (skr. **LKKOS**) je slovensko-jazyčný encyklopedický slovník kňazov, biskupov a iných klerikov spojených s pôsobením Katolíckej cirkvi na území dnešného Slovenska. Vyšiel v roku 2000 vo vydavateľstva Lúč. Vydanie finančne podporili Renovabis, Biskupský úrad v Nitre a ďalší nemenovaní priaznivci.
 
Projekt vznikol v roku 1995, práce na ňom sa rozbehli v roku 1996. Na diele pracoval päťdesiatročný autorský kolektív pod vedením Júliusa Pašteku.

## Obsah
Celkovo obsahuje údaje o 2599 osobnostiach katolíckych kňazov od stredoveku po čas vydania diela. Heslo spracoval vždy jednotlivý autor, ktorý je uvedený na konci hesla. Dielo obsahuje aj heslá o osobnostiach žijúcich v čase vzniku slovníka. Zameriavalo sa na kultúrnu stránku ich činnosti. Okrem hesiel k jednotlivým autorom obsahuje lexikón úvodnú esej Ján Chryzostoma Korca s názvom *Osobnosti ducha a kultúry*.
 
náhľad|Otvorený ''Lexikón katolíckych kňazských osobností Slovenska''|vľavo
Kniha obsahuje predhovor redakcie, zoznam autorov a skratiek, zoznam vžitých slovenských miestnych názvov a registre (všeobecný, menný, biskupov, arcibiskupov, kardinálov, rehoľníkov a spracovaných osobností. Kniha nemá číslované strany, ale číslované sú stĺpce: celkovo 1550 stĺpcov očíslovaných arabskými číslicami. Okrem toho obsahuje liv strán očíslovaných rímskymi číslicami (registre) a neočíslované strany.

## Ohlasy
Viaceré heslá obsahujú aj pramene, z ktorých čerpali, iné nie, čo býva považované za jednu zo slabín tohto diela. Mierna výčitka v recenzentov sa zamerala aj na neproporcionalitu hesiel vzhľadom k významu v nich spracovaných osobností.

Podľa Františky Čechovej je „nedoceniteľnou pomôckou“ pri výskume dejín Katolíckej cirkvi.
 
Dielo je podľa recenzenta Jána Kačalu „*napísané z jednoznačného slovenského stanoviska, tak ako to zodpovedá prirodzeným požiadavkám osvetľovania národných dejín*“ a a vníma ho ako „*výnimočné a veľmi potrebné dielo, ktoré významne obohacuje rozrastajúcu sa encyklopedickú literatúru na Slovensku*“. 

## Autorský kolektív
Autorský kolektív pod vedením Júliusa Pašteku tvorili: Ján Babjak, František Bielik, Marián Čižmár, Daniel Dian, František Dlugoš, Milan Stanislav Ďurica, Andrej Filipek, Eva Fordinálová, Gizela Gáfriková, Vladimír Gregor, Jozef Haľko, Cyril Hišem, Ján Hnilica, Miroslav Holečko, Emília Hrabovec, Ivan Hrabovec, Rudolf Hudec, Ivan Chalupecký, Viliam Jablonický, Viliam Judák, Emil Kačala, Ľuboš Kačírek, Pavol Kollár, Mišo A. Kováč, Ján Letz, Róbert Letz, Miroslav Lukáč, Richard Marsina, Augustín Maťovčík, Mária Novacká, Rajmund Ondruš, Pavol Parenička, Karol Petrovský, Ľubomír Viliam Prikryl, Hadrián Radványi, Jozef Rydlo, Július Slaný, Mária Slošiarová, Vojtech Strelka, Vojtech Šarluška, František Šatura, Jozef Šeregij, Alexander Šimkovič, Jozef Šimončič, Katarína Štulrajterová, Cyril Vasiľ, František Vnuk, Jozef Vozár a Zora Viestová. Organizačným sekretárom projektu a zostavovateľom registrov bol Róbert Mésároš.
 
## Referencie

## Iné projekty

Kategória:Slovenské encyklopédie
Kategória:Katolícke encyklopédie
Kategória:Knihy z 2000
Kategória:Biografické slovníky